Es-mil-e-ua-net-III-WEB	Ad aguesta esclaua e a jo mos a arribat ua aventura tant estonanta, e èm victimes de malastres tant extraordinaris, que se s’escriuessen damb ua pluma en angle interior deth uelh, servirien de leçon entad aqueri que les liegessen damb respècte.” E eth califa didec: “Esdega-te a condar-mos peth menut era tua istòria, donques que dilhèu aquerò serà entà tu causa de padegament o enquia d’ajuda, pr’amor qu’eth consolament e era ajuda d’Allà tostemp sòn apròp.” Alavetz Alí-Nur didec: “Ò pescador!